Трудовите во Репозиториумот се внесуваат согласно утврдени правила.

Секој којшто внесува трудови во Репозиторитумот треба да го знае својот e-mail со екстензија medf.ukim.edu.mk, како и лозинката. Доколку тоа не го знаете, треба да се обратите кај Сашo Симоновски или Љубе Стојчески од Медицинскиот факултет во Скопје.

При активирање на вашиот профил, пораките со корисничко име и лозинката стигнуваат на тој e-mail, а исто така и сите останати известувања во врска со поднесените трудови во Репозиториумот ќе ги добиете на тој e-mail.

Следуват некои поважни информации како да ги пополните полињата при поднесување на трудовите во Репозиториумот:

1. Трудовите може да се внесат мануелно или со преземање од Pubmed (опција free search)
2. Пред да започнете да внесувате труд, мора да одберете во која колекција ќе го ставите. Долколку е трудот публикуван во списание, одбирате колекција Journal articles ; доколку е труд од конгрес, тогаш одбирате колекција Conference papers и тн.
3. Авторите се пишуваат по точен редослед, исто како што се напишани во трудот, но секој во посебно поле. Откако ќе го напишете првиот автор кликнувате на add more за да ги додадете и сите останати во посебни полиња. Доколку трудот го поднесувате мануелно (а не со преземање опција free search) најдобро е имињата да ги пишувате во формат презиме, име на пр. Филиповски, Филип. Целта на внесување на авторите во посебни полиња е да може секој автор да се линкувa со својот профил.
4. Во полето **Title** го пишувате насловот на трудот. Доколку трудот е на македонски јазик, а има апстракт на англиски јазик во Title го пишувате насловот на македонски јазик, а во **Other title** насловот на англиски. И обратно, доколку трудот е на англиски јазик, а има апстракт на македонски, англискиот наслов се пишува во Title, а македонскиот во Other title. Кај книгите доколку сте автор на поглавје, во Title го пишувате насловот на поглавјето, а во Other title насловот на книгата.
5. Во полето **Publisher** го пишувате издавачот доколку го знаете, во спротивно го оставате полето празно.
6. Во **Тype** доколку се работи за труд публикуван во списание одбирате Аrticle. Доколку се работи за труд од конгрес, одбирате Proceeding article. Доколку сте автор на книга одбирате Book, доколку сте автор на поглавје од книга одбирате Book chapter.
7. Во полето **Abstract**, доколку сте во можност направете copy и paste на апстрактот од трудот
8. Секој клучен збор се пишува во посебно поле. Го пишувате првиот па кликнувате на add more за да ви се отворат нови полиња.
9. Во полето **Journal** се става целосниот наслов на списанието.
10. Во полето **Conference** се пишува конгресот на кој е презентиран трудот
11. Кога поднесувате труд од конгрес, доколку трудовите немаат DOI, потребно е да прикачите скен од трудот и од првата страница од книгата на апстракти во pdf како доказ, бидејќи администраторите немаат увид во зборниците од конгреси.
12. Пожелно е секој да си го уреди својот профил и да си стави варијантни имиња во профилот. Тоа значи дека треба да си ги напишете сите варијанти на вашето име на пр. Filipovski, F ; F. FIliposki и многу е важно да стои и кирилично напишано името во формат Филиповски, Филип. Тоа ќе го направите на следниов начин: кога ќе го отворите вашиот профил, одите каде што што пишува Reseаrcher prоfile status public и кликнувате на public каде што има и моливче. Ви се појавува прозорец и кликнувате на view your profile, потоа одите на edit researcher page и тука можете да си го средите профилот, да си дополните ваши податоци и да напишете варијантни имиња.